ເວບໄຊ Zee News ລາຍງານວ່າ ວັນທີ 8 ຕຸລານີ້ ປາກິດສະຖານ ໄດ້ທົດລອງ ລູກສອນໄຟ Ghauri ທີ່ມີຂະໜາດຍິງໄກໄດ້ເຖິງ 1.300 ກມ ຊຶ່ງສາມາດຕິດຫົວກະສູນທຳມະດາ ແລະກະສູນນີວເຄລຍ.
ການທົດລອງດັ່ງກ່າວ ເປັນການດຳເນີນການໂດຍກອງບັນຊາການບັນດາກອງກຳລັງ ຍຸດທະສາດ ຂອງກອງທັບປາກິດສະຖານ ເພື່ອແນໃສ່ “ທົດລອງລະດັບຄວາມພ້ອມໃນການເຄື່ອນໄຫວ ແລະການຝຶກຊ້ອມຂອງກອງພົນຍຸດທະສາດ” ທີ່ຂຶ້ນກັບກອງບັນຊາການດັ່ງກ່າວ.
ໃນອີກດ້ານໜຶ່ງ ສຳນັກຂ່າວສານ PTI ອ້າງຕາມແຫຼ່ງຂ່າວຈາກສື່ສານຂອງຈີນ ໃຫ້ຮູ້ ເມື່ອວັນທີ 9 ຕຸລານີ້ວ່າ ຈີນຈະຂາຍເຮືອບິນແບບບໍ່ມີຄົນຂັບ (UAV) ຈຳນວນ 48 ລຳ ໃຫ້ແກ່ປາກິດສະຖານ. Wing Loong II ເປັນລະບົບເຮືອບິນແບບບໍ່ມີຄົນຂັບ ທີ່ໃຊ້ໄດ້ຫຼາຍປະໂຫຍດ ສາມາດປະຕິບັດໜ້າທີ່ໃນການສອດແນມ ແລະໂຈມຕີ ຊຶ່ງຜະລິດໂດຍ ກຸ່ມບໍລິສັດ Chengdu Aircraft Industrial ຂອງຈີນ.